1.pielikums

Tirgus izpētei

“Sporta spēļu “Sportiskā orientēšanās Viļakas pilsētā

“Sportiskais ģēnijs”” organizēšana”

(ID Nr. BNP TI 2023/57/ESF)

**TEHNISKĀ SPECIFIKĀCIJA**

**“Sporta spēļu “Sportiskā orientēšanās Viļakas pilsētā “Sportiskais ģēnijs”” organizēšana”**

**(ID Nr. BNP TI 2023/57/ESF)**

|  |  |
| --- | --- |
| **Mērķis** | Noorganizēt sporta spēlēs “Sportiskā orientēšanās Viļakas pilsētā “Sportiskais ģēnijs”” |
| **Vieta** | Viļakas pilsētas teritorija, Balvu novads;  Starts un finišs – pie Viļakas jauniešu mājas, Parka ielā 42, Viļakā, Balvu novadā |
| **Laiks** | Jebkura diena laikā posmā no 09.06.2023. – 22.06.2023., abpusēji vienojoties par konkrētu sacensību norises datumu |
| **Mērķa grupa** | Balvu novada iedzīvotāji un visi interesenti |
| **Saturs un aktivitātes** | * Noorganizēt sporta spēlēs “Sportiskā orientēšanās Viļakas pilsētā “Sportiskais ģēnijs” popularizējot sportisku un veselīgu dzīvesveidu; * Veicināt dažādu vecumposmu dalībnieku iesaistīšanos sportiskās aktivitātēs; * Sniegt iespēju Viļakas pilsētas un Balvu novada iedzīvotājiem un viesiem sportiski un izzinoši pavadīt laiku gan individuāli, gan ģimenes gan draugu lokā; * Sniegt iespēju dalībniekiem sportiskā veidā apskatīt skaistu apkārtni, kultūrvēsturiskos apskates objektus un izzināt Viļakas pilsētas teritoriju; * Stiprināt draudzību un vienotību starp novada iedzīvotājiem. |
| **Speciālisti** | Galvenais sacensību tiesnesis |
| **Pienākumi** | Kontrolpunkti ir izvietoti aplikācijā “Action bound”. Kontrolpunktu skaits ne mazāk par 10, bet organizatori var izveidot arī vairāk.   * Nodrošināt dalībnieku reģistrāciju; * Veikt precīzu sacensību noteikumu izskaidrošanu; * Fiksēt rezultātus, veikt aprēķinu; * Apbalvot uzvarētājus, saskaņā ar sporta spēļu nolikumu. |
| **Kas jāietver piedāvājuma cenā** | * Galvenā tiesneša pakalpojums – 5 h (sacensības, rezultātu apkopošana un apbalvošanas organizēšana); * Nodrošina dalībnieku reģistrēšanu; * Nodrošina medmāsas pakalpojumu sacensību laikā – 5 h; * Balvu fonds – ar medaļām tiks apbalvoti 1. - 3.vietu ieguvēji, katrā vecuma grupā (4 vecuma grupas x 3 uzvarētāji katrā, kopā 12 medaļas, t.sk., 4 gb. – 1.vieta, 4 gb. – 2.vieta un 4 gb. – 3.vieta); * Diplomi uz cietā papīra – 1.-3. vietu ieguvējiem (kopā 12 gb.); * Jānodrošina dalībniekiem ūdeni, tēju, kafiju, vienreizējās krūzītes (50 gb.), vienreizējās karotītes (50 gb.); * Jānodrošina katram dalībniekam dāvanā veselīgs sporta batoniņš un 1.vietas ieguvējam veselīgu našķu grozs (auglis (ap 300 g), žāvēti augļi utt.). |
| **Cita informācija** | Teritorija pirms un pēc pasākuma jāsakārto sporta spēļu organizatoram |
| **Sporta sacensību nolikums** | Skat. Pielikumu |

Pielikums

Tehniskajai specifikācijai

**Sportiskā orientēšanās Viļakas pilsētā “Sportiskais ģēnijs”**

**NOLIKUMS**

1. **Mērķi un uzdevumi:**
   1. Noorganizēt sporta spēlēs - sportiskās orientēšanās Viļakas pilsētā “Sportiskais ģēnijs!” popularizējot sportisku un veselīgu dzīvesveidu.
   2. Veicināt dažādu vecumposmu dalībnieku iesaistīšanos sportiskās aktivitātēs.
   3. Sniegt iespēju Viļakas pilsētas un Balvu novada iedzīvotājiem un viesiem sportiski un izzinoši pavadīt laiku gan individuāli, gan ģimenes gan draugu lokā.
   4. Sniegt iespēju dalībniekiem sportiskā veidā apskatīt skaistu apkārtni, kultūrvēsturiskos apskates objektus un izzināt Viļakas pilsētas teritoriju.
   5. Stiprināt draudzību un vienotību starp novada iedzīvotājiem.
2. **Vieta un laiks.**
   1. 2023. gada XX jūnijā *(datums tiks precizēts pēc iepirkumu procedūras, bet ne vēlāk kā 22.jūnijs)* Viļakas pilsētas teritorijā, starts un finišs – Parka ielā 42, pie Viļakas jauniešu mājas, kur notiks arī dalībnieku reģistrācija.
   2. Pasākuma ilgums ir 5 stundas, pasākuma sākums plkst. 15:00, noslēgums un apbalvošana plkst. 20:00.
3. **Organizācija.**
   1. Sportiskās aktivitātes organizē „Biedrība/ organizācija” *(noteiks iepirkuma procedūras rezultātā)* sadarbībā ar Balvu novada Bērnu un jauniešu centra Viļakas jauniešu māju.
   2. Sacensību tiesnesi nodrošina orientēšanās sacensību organizators *(noteiks iepirkuma procedūras rezultātā)*.
   3. Sportiskā orientēšanas Viļakas pilsētā “Sportiskais ģēnijs” ir pasākums atbalstītā **projektā Nr. 9.2.4.2/16/I/073 „Veselības veicināšanas un slimību profilakses pasākumi Viļakas pilsētā un apkaimē”.**
   4. Sportisko orientēšanas Viļakas pilsētā “Sportiskais ģēnijs” organizēšanu atbalsta Eiropas Sociālais fonds.
4. **Formāts un norise:**
   1. Dalībnieki startē brīvi izvēlētā laikā no plkst. 15:15 līdz 16:15, kontrollaiks distances veikšanai 3 stundas, finišs tiek slēgts plkst. 19:30.
   2. Pirms starta dalībnieki saņem instruktāžu par sportiskās erudīcijas spēles nosacījumiem un mobilā telefona un interneta nepieciešamību aplikācijai “Action bound”.
   3. Pirms starta dalībnieki saņem karti ar atzīmētām kontrolpunktu atrašanās vietām. Kontrolpunktiem aplikācijā ir dažādas punktu vērtības - ir vērtīgāki un mazāk vērtīgi kontrolpunkti. Pasākuma dalībniekiem jāapmeklē kontrolpunkti sekojošā secībā, tomēr, ja ir vēlme dalību neturpināt, tad dalībnieks ar iegūtu punktu skaitu atgriežas reģistrācijā, Parka ielā 42, šī informācija tiek aprakstīta arī saņemtajās kartēs.
   4. Kontrolpunktos aplikācijā “Action bound” dalībnieki saņems konkrētus uzdevumus.
   5. Dalībnieki paši saplāno, cik lielu distanci vēlas mērot un cik kontrolpunktus apmeklēt kontrollaikā tā, lai savāktu iespējami lielāko punktu vērtību. Tātad - nav noteiktas distances garuma, bet tikai no dalībniekiem pašiem ir atkarīgs cik un kurus kontrolpunktus komanda vai individuāli apmeklēs un cik ilgā laikā (maksimums 3 stundās).
   6. Pārvietošanās tikai kājām, skrienot, soļojot vai ejot.
5. **Dalībnieki.**
   1. Sportiskās sacensībās piedalīties aicināti visi interesenti un tie, kam ir vēlme aktīvi līdzdarboties.
   2. Dalībnieki tiek dalīti pa vecuma grupām, neatkarīgi, vai startē individuāli, pārī, vai grupas sastāvā. Maksimālais grupas sastāvs 5 dalībnieki. Pāru un grupu sastāvs **startē tajā vecuma grupā, kurai pieder vecākais dalībnieks.**
   3. **Vecuma grupas:**
      1. Līdz 2010.gadam dzimušie;
      2. 2004.-2009.gadā dzimušie;
      3. 1983.-2003.gadā dzimušie;
      4. 1982.gadā dzimušie un vecāki.
   4. Sportiskajās erudīcijas sacensībās var piedalīties individuāli jebkurš interesents sasniedzot 12 gadu vecumu. Bērni jaunāki par 12 gadiem piedalās kopā ar vecākiem vai pilngadīgu pavadoni.
6. **Starta un finiša kārtība**
   1. Visiem dalībniekiem un komandām ir individuāls starts stundas laikā kopš pasākuma sākuma.
   2. Sacensību karte tiek izsniegta šajā nolikumā noteiktajā laikā un veidā. Dalībniekiem tiek sniegtas dalības norādes un noteikumi.
   3. Starta un finiša laiks tiek fiksēts pēc aplikācijā pirmā uzsāktā un pēdējā iesniegtā uzdevuma.
   4. Visi, gan individuāli startējošie, gan pāros un komandās finišē, ierodoties rīkotāju norādītajā finiša vietā (pāri un komandas- pilnā sastāvā), visi dalībnieki obligāti šķērsojot finiša līniju, atzīmējas parakstu lapā ierodoties finiša kontrolstacijā.
7. **Vērtēšana un apbalvošana.** 
   1. Uzvarētāji un vietu sadalījums tiek noteikti pēc distancē iegūto punktu skaita bet, vienāda kopējo iegūto punktu skaita gadījumā, pēc distancē pavadītā laika. Sākotnēji tiek saskaitīti iegūtie punkti par katru apmeklēto kontrolpunktu un izpildīto uzdevumu.
   2. Par katru pilnu minūti, ko dalībnieks ir pārtērējis no noteiktā kontrollaika (3 stundas), no kopējā rezultāta tiek atskaitīts viens punkts.
   3. Katra dalībnieka rezultāts tiks darīts zināms 10 minūtes pēc sasniegta finiša, kad tiesnesis piefiksēs finiša līnijas sasniegto laiku un kontrolpunktos iegūto punktu skaitu.
   4. Uzvarētāju apbalvošana notiek šajā nolikumā minētajā laikā, 30 minūšu laikā pēc kontrollaika noslēguma.
   5. Dalībnieku konkurencē apbalvo pirmo trīs vietu ieguvējus katrā vecuma grupā ar medaļām.
   6. Balvu fondu labākajām komandām nodrošina sacensību organizatori.
8. **Drošība un citi noteikumi.**
   1. Dalībnieki paši atbild par savu veselības stāvokli. Par bērnu veselības stāvokli atbild vecāki vai personas, kuras bērnus pavada sacensību norises vietā. Sacensību rīkotāji nenes atbildību par traumām, kas gūtas sacensību laikā.
   2. Dalībniekiem pasākuma laikā obligāti jāievēro visi ceļu satiksmes noteikumi. Apmākuša laika gadījumā **obligāti** nepieciešami atstarojoši elementi (veste utml.).
   3. Par nepilngadīgiem dalībniekiem pilnu atbildību uzņemas pilngadīgais komandas dalībnieks vai bērna vecāki (vai aizbildņi).
   4. Katrai komandai, pārim vai individuāli startējošajam sacensību dalībniekam, uzsākot sacensības aplikācijā jāreģistrē savs nosaukumam, kas ierakstīts reģistrācijas lapā. Ja komandas nosaukums ir pretrunā vispārējiem ētikas principiem, sacensību organizatori patur tiesības nereģistrēt pieteikto komandas nosaukumu, par to paziņojot klātienē pie reģistrācijas veikšanas Komandas pārstāvim.
   5. Piesakoties sacensībām dalībnieki apliecina, ka neiebilst pasākuma laikā uzņemto fotogrāfiju un video materiālu izmantošanai mārketinga un reklāmas aktivitātēm.
   6. Reģistrējoties ierakstītos personīgos datus organizatori izmantos tikai sacensību organizēšanas, norises un rezultātu aprēķināšanas vajadzībām.
   7. Organizatori var papildināt un precizēt nolikumu, paziņojot par izmaiņām ar papildus informācijas izvietošanu sacensību centrā pirms starta.

**9. Kontakti:** Žaklīna Orlovska 27330661